CELEX: 32013D0017(01)
Language: ro
Date: 2013-06-21 00:00:00
Title: 2013/359/UE: Decizia Băncii Centrale Europene din 21 iunie 2013 privind cotele procentuale ale băncilor centrale naționale în grila de repartiție pentru subscrierea la capitalul Băncii Centrale Europene (BCE/2013/17)

Anunţ juridic important

|

2013/359/UE: Decizia Băncii Centrale Europene din 21 iunie 2013 privind cotele procentuale ale băncilor centrale naționale în grila de repartiție pentru subscrierea la capitalul Băncii Centrale Europene (BCE/2013/17)  

Jurnalul Oficial L 187 , 06/07/2013 p. 0015 - 0016

		Decizia Băncii Centrale Europenedin 21 iunie 2013privind cotele procentuale ale băncilor centrale naționale în grila de repartiție pentru subscrierea la capitalul Băncii Centrale Europene(BCE/2013/17)(2013/359/UE)CONSILIUL GUVERNATORILOR BĂNCII CENTRALE EUROPENE,având în vedere Statutul Sistemului European al Băncilor Centrale și al Băncii Centrale Europene (denumit în continuare "Statutul SEBC"), în special articolele 29.4 și 48.3,având în vedere contribuția adusă de Consiliul general al Băncii Centrale Europene (BCE), în conformitate cu articolul 46.2 a patra liniuță din Statutul SEBC,întrucât:(1) Decizia BCE/2008/23 din 12 decembrie 2008 privind cotele procentuale ale băncilor centrale naționale în grila de repartiție pentru subscrierea la capitalul Băncii Centrale Europene [1] a stabilit, cu aplicare de la 1 ianuarie 2009, ponderile atribuite băncilor centrale naționale (BCN) care la 1 ianuarie 2009 erau membre ale Sistemului European al Băncilor Centrale (SEBC) în grila de repartiție pentru subscrierea la capitalul BCE (denumite în continuare "ponderi în grila de repartiție pentru capital" și, respectiv, "grilă de repartiție pentru capital").(2) Având în vedere aderarea Croației la Uniunea Europeană și intrarea BCN a acesteia, Hrvatska narodna banka, în SEBC la 1 iulie 2013, capitalul subscris al BCE ar trebui majorat automat în conformitate cu articolul 48.3 din Statutul SEBC. Această majorare necesită calcularea ponderii în grila de repartiție pentru capital a fiecărei BCN care va fi membră a SEBC la 1 iulie 2013, prin analogie cu articolul 29.1 și în conformitate cu articolul 29.2 din Statutul SEBC.(3) În conformitate cu Decizia 2003/517/CE a Consiliului din 15 iulie 2003 privind datele statistice ce vor fi utilizate la ajustarea cheii de subscriere la capitalul Băncii Centrale Europene [2], Comisia Europeană a furnizat BCE datele statistice care trebuie utilizate pentru determinarea grilei de repartiție pentru capital ajustată.(4) Prin analogie cu articolele 3.5 și 6.6 din Regulamentul de procedură al Consiliului general al Băncii Centrale Europene [3] și ținând cont de contribuția Consiliului general la prezenta decizie, guvernatorul Hrvatska narodna banka a avut ocazia să formuleze observații cu privire la prezenta decizie înainte de adoptarea acesteia,ADOPTĂ PREZENTA DECIZIE:Articolul 1RotunjireÎn cazul în care Comisia Europeană furnizează date statistice revizuite care trebuie utilizate pentru ajustarea grilei de repartiție pentru capital, iar totalul cifrelor nu însumează 100 %, diferența se compensează după cum urmează: (i) dacă totalul este mai mic de 100 %, prin adăugarea a 0,0001 dintr-un punct procentual la cea mai mică cotă sau cele mai mici cote, în ordine crescătoare, până la obținerea unui total de exact 100 % sau (ii) dacă totalul este mai mare de 100 %, prin scăderea a 0,0001 dintr-un punct procentual din cea mai mare cotă sau cele mai mari cote, în ordine descrescătoare, până se obține exact 100 %.Articolul 2Ponderile în grila de repartiție pentru capitalPonderile atribuite fiecărei BCN în grila de repartiție pentru capital descrisă la articolul 29 din Statutul SEBC sunt, începând cu 1 iulie 2013, următoarele:Nationale Bank van België/Banque Nationale de Belgique | 2,4176 % |Българска народна банка (Banca Națională a Bulgariei) | 0,8644 % |Česká národní banka | 1,4539 % |Danmarks Nationalbank | 1,4754 % |Deutsche Bundesbank | 18,7603 % |Eesti Pank | 0,1780 % |Banc Ceannais na hÉireann/Central Bank of Ireland | 1,1111 % |Bank of Greece | 1,9483 % |Banco de España | 8,2533 % |Banque de France | 14,1342 % |Hrvatska narodna banka | 0,5945 % |Banca d’Italia | 12,4570 % |Central Bank of Cyprus | 0,1333 % |Latvijas Banka | 0,2742 % |Lietuvos bankas | 0,4093 % |Banque centrale du Luxemburg | 0,1739 % |Magyar Nemzeti Bank | 1,3740 % |Bank Ċentrali ta’ Malta/Central Bank of Malta | 0,0635 % |De Nederlandsche Bank | 3,9663 % |Oesterreichische Nationalbank | 1,9370 % |Narodowy Bank Polski | 4,8581 % |Banco de Portugal | 1,7636 % |Banca Națională a României | 2,4449 % |Banka Slovenije | 0,3270 % |Národná banka Slovenska | 0,6881 % |Suomen Pankki | 1,2456 % |Sveriges riksbank | 2,2612 % |Bank of England | 14,4320 % |Articolul 3Intrare în vigoare și abrogare(1) Prezenta decizie intră în vigoare la 1 iulie 2013.(2) Decizia BCE/2008/23 se abrogă de la 1 iulie 2013.(3) Trimiterile la Decizia BCE/2008/23 se interpretează ca trimiteri la prezenta decizie.Adoptată la Frankfurt pe Main, 21 iunie 2013.Președintele BCEMario Draghi[1] JO L 21, 24.1.2009, p. 66.[2] JO L 181, 19.7.2003, p. 43.[3] Decizia BCE/2004/12 din 17 iunie 2004 de adoptare a Regulamentului de procedură al Consiliului general al Băncii Centrale Europene (JO L 230, 30.6.2004, p. 61).--------------------------------------------------